[{"text_idx": "#000002", "text": "Egalecaj gvidlinioj por retaj arang\u0302oj\nKiel kandidatig\u0302i por organizi IJK"}, {"text_idx": "#000003", "text": "Kiel kandidatig\u0302i por organizi IJK"}, {"text_idx": "#000007", "text": "Sekve de la supra enkonduko pri eu\u0306ropa junulara politiko, indas halti por kompreni kiel funkcias eu\u0306ropa politiko g\u0302enerale. Tio utilos al eu\u0306ropanoj sed ne nur, konsiderante la subvencian rolon de eu\u0306ropaj instancoj, de kio profitas NROj kaj junularaj agadoj, inkluzive TEJOn. Tamen konfesindas ke eu\u0306ropa politiko ne evidentas ec\u0302 al ordinara eu\u0306ropano: kial do ne konfuzi la Konsilion de Eu\u0306ropo, la Eu\u0306ropan Konsilion kaj la Konsilion de Eu\u0306ropa Unio?"}, {"text_idx": "#000008", "text": "Kiam oni parolas pri eu\u0306ropa politiko, indas unue klare substreki ke estas du c\u0302efaj strukturoj: Eu\u0306ropa Unio (EU), la plej fama kaj influa, kaj Konsilio de Eu\u0306ropo (KdE). Ambau\u0306 estas apartaj internaciaj strukturoj sed tamen kunhavas komunajn idealojn, simbolojn, notinde flagon kaj himnon, kaj ec\u0302 parte sidejas en la sama urbo. Ambau\u0306 ili fontas de sama emo por paco, prosperado kaj kunlaborado en post-duamondmilita Eu\u0306ropo. Tiel Eu\u0306ropo atingis unikan nivelon de integrado kompare kun aliaj mondopartoj."}, {"text_idx": "#000010", "text": "Atentu: tio estas la EU-emblemo sed ja ekzakte samas al la Eu\u0306ropa Flago, kiu estas tuteu\u0306ropa simbolo de ambau\u0306 KdE kaj EU."}, {"text_idx": "#000013", "text": "La agado de Konsilio de Eu\u0306ropo estas organizita lau\u0306 g\u0302iaj tri c\u0302efaj agadkampoj, por c\u0302iuj respondecas aparta G\u0302enerala Direkcio, sub kiu trovig\u0302aj aliaj direkcioj kaj departamentoj. Ene de la G\u0302enerala Direkcio pri Demokratio trovig\u0302as la Junulara Departamento: g\u0302i estas la administrejo kun kiu TEJO plej ofte rilatas ene de KdE. Aldone al la reprezentantoj de s\u0302tatoj, en la decidfarantaj instancoj de la Junulara Departamento trovig\u0302as la Konsila Konsilio pri Junularo (ankau\u0306 \u201cKonsilkonsilio\u201d esperante, au\u0306 mallonge AC lau\u0306 Advisory Council) kiu reprezentas junularajn neregistarajn organizojn. Kiel ni vidis antau\u0306e, FoJE havas gravan rolon en la elekto de plejparte de g\u0302iaj membroj."}, {"text_idx": "#000014", "text": "Komuna Eu\u0306ropa Referenckadro por lingvoj (KER)"}, {"text_idx": "#000015", "text": "Inter la diversaj atingo de KdE aparte famas en Esperantujo la Komuna Eu\u0306ropa Referenckadro por lingvoj (mallonge \u201cKER\u201d \u2013 ne konfuzu kun nia Komisiono pri Eksteraj Rilatoj!). G\u0302i estas manlibro pri takso de scio de fremdlingvoj, ofte uzata en eduksistemoj en Eu\u0306ropo kaj ekstere."}, {"text_idx": "#000017", "text": "Unue publikigita en 2001 france kaj angle, la manlibro disponeblas en esperanto ekde 2007. Surbaze de tio ekzistas ekde 2008 la KER-ekzamenoj, kiuj estas internacie kaj s\u0302tate agnoskitaj atestiloj de esperanto-lingvokapablo."}, {"text_idx": "#000018", "text": "Ankau\u0306 EU havas propran junularan politikon kaj programojn, la plej fama el ili estas sendube Erasmus +. La programo c\u0302iujare ebligas al centoj da junuloj sperton eksterlande, c\u0302efe per universitataj inters\u0302ang\u0302oj, sed ankau\u0306 per diverstipaj edukadaj projektoj. Ekde 2014 TEJO gastigas c\u0302iujare volontulojn dank\u2019 al EU-financado. Ekde 2017, tiun aspekton de la programo transpernis aparta programo, la Eu\u0306ropa Solidareca Korpuso."}, {"text_idx": "#000019", "text": "Cetere, EU subtenas ankau\u0306 diversmaniere civitanan socion. Menciinde TEJO profitas de Administrada Subvencio ekde kelkaj jardekoj, kun kelkaj jaraj interrompoj."}, {"text_idx": "#000021", "text": "Vi devas pretigi rapidan prezenton (3 au\u0306 5 minuta) pri la diferencoj inter Eu\u0306ropa Unio kaj Konsilio de Eu\u0306ropo kaj kiel ili ambau\u0306 rilatas kun TEJO. Kiel vi resumas la aferon? Verku la tekston de tia prezento.Surbaze de la plej fres\u0302aj agadoj de TEJO c\u0302e EU kaj KdE (kunorganizitaj projektoj, partopreno en eventoj,...): imagu sekvan agadon (agado pri lingvaj rajtoj, ktp...)."}]